Impactul economic pe termen lung pe care l-ar putea avea Visa Waiver. „Dacă SUA are încredere în România, de ce Austria nu are?”
Autoritățile din SUA urmează, pe 15 octombrie, să ia o decizie privind ridicarea vizelor pentru români, care ar putea să se aplice de anul viitor, din 2025, au precizat surse guvernamentale. În acest sens, Guvernul României desfășoară în această perioadă campania „Calificăm România”, care vizează includerea țării noastre în Programul Visa Waiver. Ridicarea vizei pentru călătorii români către SUA ar însemna însă mai mult decât o facilitate pentru cetățeni.